Sorina se Braambossie al singend dié Kersfees | SARIE
Dinsdag het die aktrise Zetske van Pletzen vertel van klein Alexander se eerste Kersfees wat langs die Weskus gehou gaan word. Lees meer hier.
Gister het Suidooster se Desiré Gardner haar Kersfeesplanne gedeel. Sy en haar man, Chris, en eersteling, James, het vanjaar 'n nuweling in hul gesin verwelkom: 'n dogtertjie, Robin. Lees meer hier.
Vandag deel die aktrise, sanger en aanbieder Sorina 'Flooze' Erasmus haar gesin se Kersfeesplanne!
Waar hou julle hierdie jaar Kersfees?
By my ouers in Pretoria
Ons wissel elke jaar tussen my ouers en manlief se ouers en vanjaar vier ons Kersfees saam met my ouers, broer en sy gesin. Ek sien daarna uit om al my hart se mense bymekaar te hê, sonder enige formaliteite of fieterjasies.
Vier julle dit tradisioneel of wil julle iets meer moderns hou?
Ons is maar tradisionele mense wat daarvan hou om dinge nie te kompliseer nie, daarom bly ons tradisies elke jaar dieselfde. Ons gaan kerk toe en dan kom almal bymekaar om geskenke uit te deel en fees te vier.
Hulle het 'n groot aandeel in die opwinding wat met Kersfees gepaardgaan. Met 'n seuntjie van 2 en 'n half wat mal is oor sing, hoor ons elke dag 'n mengelmoes tussen "Jingle Bells" en "Stille Nag".
Voor die kinders daar was, het ons dit altyd Oukersaand gedoen. Maar Klaas Vakie het intussen die oorhand gekry en deesdae, vanjaar ook, doen ons dit op Kersdag wanneer hulle op en wakker is.